Diari Oficial de la Generalitat Valenciana


Sumari del DOGV 6405, del 25-11-2010 (2010/12817)

Notificació de la Resolució de 30 de setembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, la Pensión Castellano.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6405

Data del DOGV
:   25-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12134


Organisme emissor
:   Conselleria de Turisme

Tipus de document
:   Anunci

Notificació de la Resolució de 30 de setembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, la Pensión Castellano. [2010/12723]  
Per no haver sigut possible notificar de forma personal i directa a Carmen Rosa Casademunt Jaén, titular de la Pensión Castellano, de València, amb signatura HV-214, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de novembre de 2010.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler Pensión Castellano, siti al carrer Jofrens, 8, de València, iniciat per acord del cap del Servici Territorial de Turisme de València i,  
Atés que  
1. Amb data 30 d'abril de 2010 la inspecció habilitada en matèria de prevenció i protecció contra incendis va comunicar a la Conselleria de Turisme que l'establiment de referència es trobava en procés de rehabilitació integral, per la qual cosa, en conseqüència, no estava en funcionament.  
2. La inspecció de turisme va realitzar una nova visita a l'esmentada pensió el dia 27 de maig de 2010, en la qual va constatar el cessament de l'activitat en estar realitzant-se obres de rehabilitació tant interiors com exteriors.  
3. Com a conseqüència, el Servici Territorial de Turisme de València, va iniciar el procediment de baixa de l'establiment el 4 de juny de 2010, el qual va ser notificat a la titular, Carmen Rosa Casademunt Jaén, el dia 15 de juny de 2010.  
De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en Avant LRJPAC), se li va concedir el termini de deu dies, a fi que presentara les al·legacions i documents que estimara oportuns en defensa dels seus interessos.  
4. Transcorregut el termini anteriorment citat no s'han presentat al·legacions.  
Als anteriors fets li són d'apliccaió els següents  
Fonaments de dret  
1. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC) en allò referit a la iniciació del procediment d'ofici.  
2. Els articles 7 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre de Mesures Fiscals, de Gestió Administrativa i Financera, i d'Organització de la Generalitat, quan establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i, si fa el cas, classificació amb què s'inscriga l'establiment es mantindrà mentre siguen complits els requisits tinguts en compte en efectuar-la, i mentre persistisca el caràcter turístic de l'activitat, la qual pot ser revisada d'ofici o a petició de part, prèvia instrucció de l'oportú procediment. Dita revisió podrà donar lloc a una variació de la seua classificació o la baixa de l'establiment en el Registre General d'Empreses, Establiments i Professions Turístiques de la Comunitat Valenciana".  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a la qual li reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats".  
4. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, quan establix que:  
"Tot tancament d'un establiment hoteler dins del seu període de funcionament haurà, igualment, de ser comunicat a l'administració turística en el termini dels quinze dies següents d'haver-se produït, indicant la seua causa i duració. Quan este excedisca de nou mesos produirà la baixa de l'establiment i el titular haurà de sol·licitar la reobertura amb l'aportació dels documents que dels assenyalats en l'article 26 la justifiquen."  
Per a la reobertura de l'establiment, haurà de presentar la comunicació/declaració responsable referent a l'activitat de l'establiment hoteler (mitjançant imprés normalitzat), de conformitat amb la Llei 12/2009, de Mesures Fiscals, de Gestió Administrativa i Financera, i d'Organització de la Generalitat, que modifica, entre altres, l'esmentada Llei 3/1998, de 21 de maig, de Turisme de la Comunitat Valenciana.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.dos.i), del Decret 209/2004, de 8 d'octubre (DOCV de 13.10.2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana la Pensión Castellano, de València, la signatura de la qual és HV-214 i, en conseqüència, conclús el procediment iniciat per acord del Servici Territorial de Turisme de València, procedir a l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 30 de setembre de 2010.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.